Foto: Ruža Tomašić (Facebook)



"NAPRIJED vatreni! Idemo do pobjede!", poručila je eurozastupnica Ruža Tomašić koja se na sastanku Grupe europskih konzervativaca i reformista pojavila u dresu hrvatske nogometne reprezentacije.

Fotografiju je podijelila na svom službenom Facebook profilu objasnivši kako je danas veliki dan za njenu grupu jer ima priliku postati treći po snazi klub zastupnika u Europskom parlamentu.



"No, za Hrvatsku je dan još važniji jer večeras u 22 sata po našem vremenu otvaramo svjetsko prvenstvo u nogometu s domaćinom Brazilom", objasnila je Tomašić.



Naravno fotografija i objašnjenje izazvala je veliko oduševljenje fanova Ruže Tomašić koji su je odmah prozvali "Ružom Hrvatskom!".



"Ružo izvedi ovaj napaćeni narod iz tame. Dres ti je odličan!", "U ovim trenucima hrvatske zbilje vjerujem Bogu i Tebi", "Ružo skidam kapu zbog dresa i grba na prsima i to u Europskom parlamentu", samo je dio oduševljenih komentara glasača Tomašić.

Tekst se nastavlja ispod oglasa

No, ima onih koji su joj i "ozbiljno" zamjerili. Naime, pitaju se gdje je zastavica na stolu, ako već ima dres.